钦定古今图书集成/明伦汇编/官常典/第739卷 > 刘琏
## 钦定古今图书集成/明伦汇编/官常典/第739卷 > 刘琏

按《广西通志》：“琏字子玉，江西鄱阳人。由进士弘治间
知柳州府。岂弟以近民，正直以帅属。柳在万山中，城
外皆贼巢，占掠民田，焚其室庐，质其妻子。琏奋然以
讨贼为己任，屡征诸獞有功，都御史陈金优荐之。鱼
蜂贼周鉴，复相煽为乱，琏率兵数百御贼，贼败走，琏
追之。贼侦援兵不继，还战，获琏，剖腹实草，焚其尸，郡”
人哀之。